laion/Wikipedia-Exotic huggingface dataset:
נבחרת ארצות הברית בכדורגל עד גיל 20

נבחרת ארצות הברית בכדורגל עד גיל 20 היא הנבחרת הלאומית המייצגת את ארצות הברית בתחרויות יבשתיות ועולמיות של כדורגל לנוער. הנבחרת מנוהלת על ידי פדרציית הכדורגל של ארצות הברית. הישג השיא של הנבחרת היה באליפות העולם בכדורגל עד גיל 20 1989, אז ניצחה את עיראק ברבע הגמר לפני שהפסידה לניגריה בהארכה בחצי הגמר ולברזיל במשחק על המקום השלישי. ארצות הברית הגיעה לרבע הגמר ב-1993, אך הפסידה לברזיל. לאחר שלא העפילה ב-1995 החלה ארצות הברית רצף של שבע העפלות רצופות ב-1997, והגיעה לסיבוב השני בחמישה טורנירים רצופים. מבין אותם טורנירים, ההופעה הטובה ביותר של הנבחרת הייתה ב-2003, כאשר אז הגיעה לרבע הגמר והובילה על ארגנטינה 1–0 בדקות האחרונות, לפני שהפסידה 1–2 בתוספת הזמן. הנבחרת הגיעה גם לרבע גמר טורניר 2007 לפני שהפסידה 1–2 בהארכה לאוסטריה. נבחרת ארצות הברית בכדורגל נבחרת ארצות הברית בכדורגל נשים אתר האינטרנט הרשמי של נבחרת ארצות הברית בכדורגל עד גיל 20 ארצות הברית U-20 ב-ESPN
ג'ון ויליאם סטראט ריילי

ג'וֹן וִילִיאָם סְטְרָאט רֵיילִי, ידוע גם כלוֹרְד רֵיילִי (באנגלית: John William Strutt Rayleigh; ‏12 בנובמבר 1842 – 30 ביוני 1919) היה פיזיקאי בריטי שתרם רבות הן לפיזיקה תאורטית והן לפיזיקה ניסיונית. ריילי גילה את גז הארגון (ביחד עם ויליאם רמזי), הישג שבזכותו קיבל פרס נובל לפיזיקה בשנת 1904. נימוקי השופטים להענקת הפרס היו: "על הקביעה שלו את הצפיפויות של הגזים החשובים ביותר ועל הגילוי שלו את גז הארגון בהקשר של מחקרים אלו". כיהן כנשיא החברה המלכותית בשנים 1905–1908 וכדיקן אוניברסיטת קיימברידג' בשנים 1908–1919. ריילי סיפק את הטיפול התאורטי הראשון בפיזור אלסטי של אור על ידי חלקיקים קטנים בהרבה מאורך הגל של האור, תופעה הנקראת כיום פיזור ריילי, ומסבירה מדוע השמיים כחולים. הוא תיאר וחקר גלי שטח רוחביים במוצקים, הנוצרים בעת רעידות אדמה (סוג של גלים סיסמיים), גלים שמכונים כעת "גלי ריילי". הוא תרם רבות למכניקת הזורמים, והציג וחקר לעומק מושגים רבים כגון מספר ריילי (פרמטר חסר ממדים המקושר להסעה טבעית), זרימת ריילי, אי יציבות ריילי-טיילור, אי-יציבות פלטו-ריילי וקריטריון ריילי ליציבות של זרימת טיילור-קואט. הוא ניסח גם את תאוריית הסירקולציה המסבירה את היווצרותו של עילוי אווירודינמי על כנף מטוס. באופטיקה, ריילי הציע קריטריון לרזולוציה זוויתית. הגזירה שלו את חוק ריילי-ג'ינס לקרינת גוף שחור קלאסית שיחקה מאוחר יותר תפקיד חשוב בהולדת מכניקת הקוונטים (קטסטרופת העל-סגול). ספרו של ריילי "תורת הקול" (1877) נחשב לטקסט קלאסי, והוא עדיין משמש כיום אקוסטיקאים ומהנדסים. בשנת 1885 הוא תיאר גל אקוסטי משטחי. ריילי נולד בלנגפורד גרוב, מחוז אסקס שבאנגליה. בשנת 1861 החל את לימודיו האקדמיים בטריניטי קולג' שבאוניברסיטת קיימברידג' וסיים את התואר השני ב-1868. לאחר לימודיו עבד בקולג' וב-1879 קודם לתפקיד פרופסור בכיר. בשנים 1905–1908 כיהן כנשיא החברה המלכותית. ריילי נישא לאוולין בלפור, בתו של ג'יימס מיטלנד בלפור, חבר פרלמנט בריטי לשעבר, ולזוג נולדו שלושה בנים. ב-1873 נפטר אביו וריילי ירש את תוארו. על שמו נקראו מכתשים על הירח ועל מאדים וכן שיטת ריילי שהיא שיטת אנרגיה בתחום תורת האלסטיות. מנת ריילי (Rayleigh quotient):   ω 2 = g ∑ i W i y i ∑ i W i y i 2 {\displaystyle \ \omega ^{2}={\frac {g\sum \limits _{i}W_{i}y_{i}}{\sum \limits _{i}W_{i}y_{i}^{2}}}} זרימת ריילי משוואת ריילי-פלסט חוק ריילי-ג'ינס ג'ון ויליאם סטראט ריילי, באתר פרס נובל (באנגלית) ג'ון ויליאם סטראט ריילי, באתר פרויקט הגנאלוגיה במתמטיקה ג'ון ויליאם סטראט ריילי, באתר MacTutor (באנגלית) אודותיו ג'ון ויליאם סטראט ריילי, באתר אנציקלופדיה בריטניקה (באנגלית) ג'ון ויליאם סטראט ריילי, באתר "Find a Grave" (באנגלית) ערך זה הוא קצרמר בנושא פיזיקאים ובנושא אנגלים. אתם מוזמנים לתרום לוויקיפדיה ולהרחיב אותו.
ויליאם דאגלס (צייר)

ויליאם דאגלס (באנגלית: William Douglas;‏ 1780–1832) היה צייר מיניאטורות סקוטי. ויליאם דאגלס, צאצא למשפחתו של דאגלס מגלנברבי, נולד בפיפשייר ב-14 באפריל 1780. הוא קיבל חינוך ליברלי, ומוקדם מאוד גילה התעניינות באמנויות יפות וליופי הטבע. הדבר הוביל לכך שהוא הוצב כחניך של החרט רוברט סקוט באדינבורו, ג'ון ברנט החרט היה אחד מחבריו-שוליותיו. אף שהייתה לו מיומנות כצייר נוף, הוא אימץ את מקצועו של כצייר מיניאטורות, וזכה להצלחה ניכרת, לא רק בסקוטלנד, אלא באנגליה. הוא היה אחד האמנים שהציגו באדינבורו מ-1808 עד 1816, ותרם לתערוכותיהם מיניאטורות, נופים ויצירות של בעלי חיים רבים. היו לו פטרונים רבים, במיוחד הדוכס מבוקליך ומשפחתו, וב-9 ביולי 1817 הוא מונה לצייר מיניאטורות של הנסיכה שרלוט והנסיך לאופולד מסקסה-קובורג. המיניאטורות שלו זכו להערכה רבה בשל ביצוען בטוב טעם ועדינות. כמה מהן הוצגו על ידו באקדמיה המלכותית בלונדון בשנים 1818, 1819, 1826, כולל דיוקן של לוטננט-גנרל סר ג'ון הופ. דאגלס מת במעונו ברחוב הארט, אדינבורו, 30 בינואר 1832, והותיר אחריו אלמנה, בן אחד ושתי בנות. בתו הבכורה, מיס ארצ'יבלד רמזי דאגלס, הייתה ציירת מיניאטורות. היא הציגה באקדמיה המלכותית בלונדון ב-1834, 1836, 1841, ומתה באדינבורו, ב-25 בדצמבר 1886. מדיה וקבצים בנושא ויליאם דאגלס בוויקישיתוף Anderson, William (1842). "Douglas, William". The Popular Scottish Biography. Edinburgh: A. Fullarton & Co. pp. 256–257. Oliver, Valerie Cassel, ed. (2011). "Douglas, William". Benezit Dictionary of Artists. Oxford University Press. Remington, V. (2004). "Douglas, William [W. D.] (1780–1832), miniature and portrait painter". Oxford Dictionary of National Biography. Oxford University Press. Retrieved 16 September 2022. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליאם דאגלס (צייר)".
שדרת אמריקה 1345

שדרת אמריקה 1345 או בניין AllianceBernstein ובעבר בית ברלינגטון הוא מגדל בגובה 191 מטרים בן 50 קומות במידטאון מנהטן, ניו יורק. המגדל ממוקם בשדרה השישית בין הרחובות 54 ו-55. הבניין נבנה על ידי האחים פישר ותוכנן על ידי אמרי רוט ובניו. כאשר הושלם בשנת 1969, הבניין נקרא במקור על שם ברלינגטון תעשיות וכיום הוא נקרא על שם AllianceBernstein. המגדל הוא מבנה לוח לא משוחרר בסגנון הבין-לאומי, המכונה לפעמים סגנון "ארגוני", מולו זכוכית כהה. הרחבה הקטנה שלו נשלטת על ידי המזרקה המתיזה שלה כמו ראש זרע שן הארי.[דרושה הבהרה] הוא החליף את תיאטרון זיגפלד המקורי. בסרט "ספיידרמן 3" (2007), המגדל הוא הבניין ממנו נופלת גוון סטייסי בסצנת העגור. הוא משמש גם כ-Banco Bilbao Vizcaya Argentaria (BBVA – בנקו בילבאו ויסקאיה ארחנטרייה) של משרד עורכי הדין הבדיוני בסרט "מייקל קלייטון" גם הוא משנת 2007. הוא משמש כצילום היסוד של מטה החברה של החברה הבדיונית, דנדר מיפלין בתוכנית הטלוויזיה "המשרד". גורדי שחקים בניו יורק מדיה וקבצים בנושא שדרת אמריקה 1345 בוויקישיתוף "1345 Avenue of the Americas". The Skyscraper Center. נבדק ב-12 ביוני 2017. {{cite web}}: (עזרה)
יחסי קוריאה הצפונית – קמבודיה

יחסי קוריאה הצפונית–קמבודיה הם היחסים הבילטרליים שבין הרפובליקה הדמוקרטית העממית של קוריאה לבין ממלכת קמבודיה. לקוריאה הצפונית שגרירות בפנום פן, ולקמבודיה שגרירות בפיונגיאנג. היחסים בין המדינות כוננו ב-1965, כשמלך קמבודיה נורודום סיהאנוק, מלך קמבודיה, אז בתואר ראש המדינה, נפגש עם קים איל-סונג בג'קרטה, בירת אינדונזיה. ב-1974, אחרי הדחתו של נורודום סיהאנוק מתפקידו ארבע שנים קודם לכן, קוריאה הצפונית הקימה לכבודו ארמון בסמוך לפיונגיאנג, שנקרא ארמון צ'נגסואון. לאחר הפלת שלטון הקמר רוז' על ידי וייטנאם ב-1979, תמכה קוריאה הצפונית בנורודום סיהאנוק כמנהיג הממשלה הגולה וכן הביעה את תמיכתה בקמר רוז'. סיאהנוק הוסיף להתגורר בצפון קוריאה עד 1991, וב-1993 התמנה מחדש למלך קמבודיה. קמבודיה הוצעה מספר פעמים כמתווכת בין קוריאה הצפונית והדרומית, ומשלחת מטעם צפון קוריאה ביקרה בקמבודיה ב-2011. קמבודיה וקוריאה הצפונית מקיימות מסחר בקנה מידה קטן בלבד. השקעה שביצעה קוריאה הצפונית בקמבודיה הייתה במוזיאון אנגקור פנורמה להיסטוריה של מקדשים עתיקים בקמבודיה, כשרווחי המוזיאון צפויים להתחלק בין שתי המדינות בשני העשורים הראשונים לפעילותו. Strangio, Sebastian (14 באוגוסט 2011). "North Korea's New Friend?". The Diplomat. {{cite journal}}: (עזרה) Hunt, Lake (21 במרץ 2017). "North Korea-Cambodia Relations: The Sound of Silence". The Diplomat. {{cite journal}}: (עזרה) Sebastian Strangio, N Korea’s multimillion-dollar museum in Cambodia, www.aljazeera.com (באנגלית) Chey, Portia (2016-02-01). "A tour of North Korea's multimillion dollar museum – in Cambodia". The Guardian. ISSN 0261-3077. נבדק ב-2023-06-04.
אמנות אבולוציונית

אמנות אבולוציונית היא ענף של אמנות גנרטיבית, שבה האמן אינו בונה את היצירה בעצמו, אלא נותן למערכת ממוחשבת לבצע את העבודה. באמנות אבולוציונית, יצירת האמנות שנוצרת עוברת תהליך חוזר של בחירה ושינוי באמצעות מערכת ממוחשבת, עד שהיא מגיעה לתוצר הסופי, כאשר האמן הופך להיות הסוכן הפעיל. יש להבדיל בין אמנות אבולוציונית לבין ביו-ארט, המשתמשת באורגניזמים חיים כמדיום החומרי במקום בצבע, אבן, מתכת וכולי. במשותף לאבולוציה ביולוגית באמצעות ברירה טבעית או גידול בעלי חיים, אוכלוסייה העוברת אבולוציה מלאכותית משנה את צורתה או התנהגותה במשך דורות רבים של רבייה בתגובה למשטר סלקטיבי. באמנות אינטראקטיבית המשטר הסלקטיבי עשוי להיות מיושם על ידי הצופה באופן מפורש על ידי בחירת פרטים אסתטיים. לחלופין, לחץ ברירה טבעית יכול להיווצר באופן מרומז, למשל לפי משך הזמן שהצופה מבלה ליד יצירת אמנות ההולכת ומתפתחת. באותה מידה ניתן להשתמש בתהליכים אבולוציוניים כמנגנון ליצירת עולם דינמי של אינדיבידואלים מסתגלים, שבו לחץ הברירה הטבעית מופעל על ידי התוכנה, והצופה ממלא תפקיד בבחירה, כמו בפרויקט Black Shoals (אנ'). מוזיקה אבולוציונית Bentley, Peter, and David Corne. Creative Evolutionary Systems. Morgan Kaufmann, 2002. Metacreations: Art and Artificial Life, M Whitelaw, 2004, MIT Press The Art of Artificial Evolution: A Handbook on Evolutionary Art and Music, Juan Romero and Penousal Machado (eds.), 2007, Springer Evolutionary Art and Computers, W Latham, S Todd, 1992, Academic Press Genetic Algorithms in Visual Art and Music Special Edition: Leonardo. VOL. 35, ISSUE 2 - 2002 (Part I), C Johnson, J Romero Cardalda (eds), 2002, MIT Press Evolved Art: Turtles - Volume One, ISBN 978-0-615-30034-4, Tim Endres, 2009, EvolvedArt.biz Behance, Avi Friedlich on Behance, Behance (ב־), Abstract Genomic Art: An Introduction by Avi L. Friedlich Thomas Dreher: History of Computer Art, Chap. IV.3: Evolutionary Art "Evolutionary Art Gallery", by Thomas Fernandez "Biomorphs", by Richard Dawkins Genetic Art, a site that evolves image "Evolve", a program by Josh Lee that evolves art through a voting process. "Living Image Project", a site where images are evolved based on votes of visitors. Evolutionary Art on the Web Interactively generate Mondriaan, Theo van Doesburg, Mandala and Fractal art. "Darwinian Poetry" "One mans eyes?", Aesthetically evolved images by Ashley Mills. "E-volver", interactive breeding units. "Breed", evolved sculptures produced by rapid manufacturing techniques. "CFDG Mutate", a tool for image evolution based on Chris Coyne's Context Free Design Grammar. "xTNZ", a three-dimensional ecosystem, where creatures evolve shapes and sounds. The Art of Artificial Evolution: A Handbook on Evolutionary Art and Music Artificial Evolution of the Cyprus Problem (2005) is an evolutionary artwork created by Genco Gulan Evo Art bibliography largest online bibliography to evolutionary art and related fields like evolutionary architecture and design, evolutionary image processing, generative art, computational aesthetics and computational creativity as part of the MediaWiki based Encyclopedia Evolutionary Art "Evomusart. 1st International Conference and 10th European Event on Evolutionary and Biologically Inspired Music, Sound, Art and Design"
Hebrew school

Hebrew school (בתרגום חופשי: "בית-ספר עברי" או "בית-ספר לעברית") הוא מודל לבתי ספר יהודיים בתפוצות, ובפרט במדינות דוברות-אנגלית. בתי ספר אלו לילדים ולנוער מתמקדים בהעברת נושאים יהודיים וציונים לתלמידיהם: היסטוריה יהודית, לימוד השפה העברית וכן הכנה לטקסי בר המצווה ובת המצווה. בית הספר העברי ממוקם בדרך כלל בכיתות ייעודיות בתוך בית כנסת, בהדרכת מורה לעברית ואף רב מקומי. על-פי מאמר בכתב העת המדעי "Jewish Quarterly Review", שכותרתו "The Jewish Sunday School Movement in the United States" משנת 1900, ההתחלה המדויקת של בתי הספר היהודיים בימי ראשון לא ברורה. יש המייחסים את יצירותיה של רבקה גרץ מפילדלפיה כתרומה משמעותית להתפתחות החינוך העברי בארצות הברית. גרץ טענה כי הכרחי להעניק חינוך יהודי לבני הנוער המגיעים מרקע חילוני לחלוטין. בית הספר העברי מתרחש בדרך כלל ביום ראשון ולעיתים גם בימי שלישי או רביעי בשעות אחר הצהריים לאחר חינוך החול בבתי ספר פרטיים או ציבוריים. כיום, חינוך עברי ממוצע מתחיל בשלב הגן ומגיע לשיאו בכיתה י'. בשלב זה מתקיים תהליך (הדומה לקונפירמציה) בבתי הספר הרפורמים והקונסרבטיביים, אך לא בבתי ספר אורתודוקסיים. תלמידים אורתודוקסים לומדים בדרך כלל בבתי ספר דתיים כמו ישיבות, שם הם לומדים תורה ותלמוד. החינוך האורתודוקסי מכשיר לרוב נערים צעירים לרבנות וכולל לימוד מעמיק יותר מהחינוך העברי. הבדל נוסף בין החינוך האורתודוקסי לבין זה העברי הוא השילוב המגדרי. בבתי הספר העבריים ישנו שילוב מגדרי בין נערים לנערות, לעומת הפרדה במוסדות האורתודוקסיים. במהלך הגן ובכיתה א', התלמידים מתוודעים לחגים ומועדים יהודיים וישראלים בולטים. יתר על כן, הם מתוודעים אל האלפבית העברי. בנוסף על כך, התלמידים לומדים עברית בסיסית ואת ברכות השבת. בכיתה א' לומדים התלמידים את סיפורי ספר בראשית. בשלב זה התלמידים מרחיבים את ידיעתם ביהדות, ובהן קריאת שמע וברכות בסיסיות (ברכת המוציא לחם מן הארץ, ברכת בורא פרי הגפן וכו'). התלמידים לומדים את מושג הצדקה, מנהגים יהודיים נפוצים, ההיסטוריה היהודית ולימודי ארץ ישראל. השיעורים עשויים לכלול גם נושאי אתיקה ומוסר יהודיים. מדיה וקבצים בנושא Hebrew school בוויקישיתוף "The Jewish Sunday School Movement in the United States". The Jewish Quarterly Review. New York: MacMillan Company. 12. 1900. "Temple Emanu-El". "Curriculum". אורכב מ-המקור ב-19 במאי 2009. נבדק ב-9 בספטמבר 2009. {{cite web}}: (עזרה)
ג'אפה נדוראם

ג'אפה נדוראם (בצרפתית: Japhet N'Doram; נולד ב-27 בפברואר 1966) הוא כדורגלן עבר צ'אדי ששיחק בעמדת החלוץ. נדורם התחיל את הקריירה שלו במחלקת הנוער של טורביון המקומית. אחרי 6 שנים בקבוצה עבר לטונר יאונדה הקמרונית במדיה שיחק שנתיים. בקיץ 1990 נדורם חתם בנאנט מליגת העל הצרפתית. ב-22 בספטמבר 1990 ערך את הופעת הבכורה שלו בקבוצה בניצחון 1–2 נגד סנט אטיין, בו גם הבקיע את שער הבכורה שלו בקבוצה. בעונת 1994/1995 בישל 12 שערים והיה שותף לזכייה של המועדון באליפות צרפת אחרי 12 עונות. ב-27 בספטמבר 1995 הבקיע בהפסד 1–3 לפנאתינאיקוס היוונית במסגרת שלב הבתים של ליגת האלופות. מאוחר יותר באותה עונה הבקיע בחצי הגמר נגד יובנטוס. בקיץ 1997 חתם במונקו. ב-9 בנובמבר 1997 נפצע במהלך משחק הליגה נגד נאנט ונאלץ לפרוש מכדורגל. אחרי הפרישה מונה לסקאוט של המועדון. ב-28 ביוני 2005 חזר לנאנט כמנהל מקצועי. בפברואר 2007 הפך למנהל הקבוצה. תפקיד אותו עזב בסיום העונה אחרי שנאנט ירדה לליגה השנייה. כיום מתגורר בצרפת, בנו הוא הכדורגלן קווין נדוראם המשחק במץ. ג'אפה נדוראם, באתר Transfermarkt ג'אפה נדוראם, באתר BDFutbol ג'אפה נדוראם, באתר WorldFootball.net ג'אפה נדוראם, באתר National Football Teams ג'אפה נדוראם, באתר FootballDatabase.eu
קובי באפקין

קובי באפקין (באנגלית: Kobe Bufkin; נולד ב-21 בספטמבר 2003) הוא כדורסלן אמריקאי המשחק בעמדת הקלע, בקבוצת אטלנטה הוקס מליגת ה-NBA. באפקין נולד וגדל בגרנד ראפידס, מישיגן, ושיחק כדורסל בתיכון מקומי. בשנתו השנייה בתיכון העמיד ממוצעים של 20 נקודות, 7 ריבאונדים ו-3 אסיסטים למשחק. שנה לאחר מכן העמיד ממוצעים של 22 נקודות, 5 ריבאונדים ו-4 אסיסטים למשחק. בעונתו האחרונה בתיכון העמיד ממוצעים של 25 נקודות, 7 ריבאונדים ו-5 אסיסטים בחמישה משחקים, ואז החמיץ את שארית העונה עקב שבר בשורש כף היד השמאלית. בתום העונה נבחר להשתתף במשחק מקדונלד'ס אול-אמריקן וב-Jordan Brand Classic. הוא בחר לשחק עבור קבוצת הכדורסל של אוניברסיטת מישיגן, ובעונת 2021/2022 העמיד ממוצעים של 3 נקודות, 1.1 ריבאונדים, ו-0.3 אסיסטים ב-10.6 דקות למשחק. בתום העונה עזבו מספר שחקני מפתח את הקבוצה, ובשל כך באפקין תפס עמדה משמעותית יותר ובעונת 2022/2023 העמיד ממוצעים של 14 נקודות, 4.5 ריבאונדים, 2.9 אסיסטים ו-1.3 חטיפות ב-34 דקות למשחק. ב-2 בפברואר 2023 קלע 15 נקודות והוסיף שיא קריירה של 12 ריבאונדים ושיא קריירה של 8 אסיסטים במשחק הדאבל דאבל הראשון בקריירה שלו. ב-26 בפברואר 2023 קלע שיא קריירה של 28 נקודות בניצחון קבוצתו על ויסקונסין 87–79 בהארכה. ב-2 באפריל 2023 הכריז כי יתמודד בדראפט 2023 ב-NBA. מדיה וקבצים בנושא קובי באפקין בוויקישיתוף קובי באפקין, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Grand Rapids Christian star hoping to be the next famous Kobe, WZZM13.com, ‏6:00 PM EST January 21, 2020 (באנגלית אמריקאית) Scott DeCamp, Michigan State recruiting target Kobe Bufkin puts game on full display, mlive, ‏2019-12-28 (באנגלית) Andrew Kahn, Kobe Bufkin, guard from Grand Rapids, commits to Michigan basketball, mlive, ‏2020-07-10 (באנגלית) Bufkin hopes to return to the court during the playoffs, WZZM13.com, ‏6:46 PM EDT March 18, 2021 (באנגלית אמריקאית) GR Christian’s Kobe Bufkin named a McDonald’s All-American, WOODTV.com, ‏2021-02-23 (באנגלית אמריקאית) 'Really good upside': Grand Rapids standout Kobe Bufkin commits to Michigan's 2021 class, The Detroit News (באנגלית אמריקאית) How did Michigan basketball land Kobe Bufkin? John Beilein holdover had a big hand in it, Detroit Free Press (באנגלית אמריקאית) Meet Juwan Howard's No. 1-ranked Michigan basketball recruiting class for 2021, Detroit Free Press (באנגלית אמריקאית) Teammates reveal the most impressive player on the Michigan men’s basketball team, 247Sports (באנגלית) Iowa, Michigan and Nebraska Receive Weekly Men’s Basketball Awards, bigten.org, ‏2023-04-06 (באנגלית) Tom Wywrot, Dickinson, Bufkin, Howard Earn Big Ten Postseason Honors, University of Michigan Athletics (באנגלית) 2023 Big Ten Men’s Basketball Postseason Honors Announced, bigten.org, ‏2023-04-05 (באנגלית) Bufkin Notches First Career Double-Double in Win at Northwestern, University of Michigan Athletics, ‏2023-02-02 (באנגלית) Dickinson's Buzzer-Beater Forces OT in U-M Win Over Wisconsin, University of Michigan Athletics, ‏2023-02-26 (באנגלית) Wisconsin 79-87 Michigan (Feb 26, 2023) Game Recap, ESPN (באנגלית) Andrew Kahn, Michigan sophomore Kobe Bufkin declares for NBA draft, mlive, ‏2023-04-02 (באנגלית)
קלארק רוברטסון

קלארק רוברטסון (באנגלית: Clark Robertson; נולד ב-5 בספטמבר 1993 באברדין שבסקוטלנד) הוא כדורגלן סקוטי המשחק בעמדת הבלם במ.ס אשדוד מליגת העל. ב-30 ביוני 2019 חתם רוברטסון על חוזה מקצועני באברדין מליגת העל הסקוטית. ב-1 במאי 2010 ערך את הופעת הבכורה שלו במועדון, בהפסד 3-1 להמילטון אקדמיקל במסגרת הליגה. בסך הכל ערך 57 הופעות ליגה במדי המועדון. בחודש יוני 2015 חתם רוברטסון בבלקפול מהפוטבול ליג הראשונה. הוא ערך 124 הופעות ליגה במדי המועדון, בהן הבקיע ארבעה שערים. ב-29 ביוני 2018 חתם רוברטסון על חוזה לשלוש שנים ברות'רהאם יונייטד מהפוטבול ליג צ'מפיונשיפ. הוא ערך 61 הופעות ליגה במדי המועדון, בהן הבקיע חמישה שערים. ב-22 ביוני 2021 חתם רוברטסון על חוזה לשנתיים בפורטסמות' מהפוטבול ליג הראשונה. הוא שיחק במועדון במשך שתי עונות, בהן ערך 49 הופעות ליגה והבקיע שני שערים. בקיץ 2023 הוזכר כמועמד לקבוצת מכבי פתח תקווה אך לא הגיע להסכם עם הקבוצה, כעבור מספר ימים חתם בקבוצת מועדון ספורט אשדוד. קלארק רוברטסון, באתר Transfermarkt קלארק רוברטסון, באתר Soccerway קלארק רוברטסון, באתר WorldFootball.net קלארק רוברטסון, באתר FootballDatabase.eu Aberdeen FC put their faith in youth באתר Evening Express, ‏ 30 ביוני 2009 (באנגלית) Rotherham sign Vassell and Robertson באתר BBC, ‏ 29 ביוני 2019 (באנגלית) Clark Robertson: Portsmouth sign Rotherham United defender באתר BBC, ‏ 22 ביוני 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלארק רוברטסון".
ג'ון טיילר (מושל)

ג'ון טיילר (באנגלית: John Tayler;‏ 4 ביולי 1742 – 19 במרץ 1829) היה סוחר ופוליטיקאי אמריקאי. כיהן במשך תשע שנים לא רצופות כסגן מושל ניו יורק, ארבעה חודשים כמושלה בפועל וכחבר בבית המחוקקים של מדינת ניו יורק. טיילר היה סוחר, חקלאי וחנווני באולבני. ב-1764 נישא למרגריטה ואן ואלקנבורג. טיילר היה נציג מחוז אולבני באספת מדינת ניו יורק (אנ') מ-1777 עד 1779, 1780–1781 ומ-1785 עד 1787. הוא מונה לתפקיד סגן ראש עיריית אולבני בשנת 1793. בשנת 1798 התמודד על תפקיד סנאטור מטעם מדינת ניו יורק, אך הובס על ידי נציג המפלגה הפדרליסטית ג'יימס ווטסון. טיילר נבחר לסגן מושל ניו יורק ב-1813, ונבחר בשנית ב-1816, תחת דניאל טומפקינס. לאחר שטומפקינס התמודד על תפקיד סגן נשיא ארצות הברית, הפך טיילר למושל ניו יורק בפועל מ-24 בפברואר ל-30 ביוני 1817. סעיף 17 בחוקת ניו יורק משנת 1777 אומר שבכל פעם שהתפנתה משרה, סגן מושל לא יכול להפוך למושל אלא לנהל את המדינה רק עד תום הקדנציה השנתית של אספת מדינת ניו יורק ב-30 ביוני, המושל הבא נבחר באפריל. זו הייתה הפעם היחידה בה התפנה תפקיד המושל לפי חוקה זו. באפריל 1817 נבחר דוויט קלינטון למושל ניו יורק, וטיילר נבחר מחדש לסגן מושל, ונבחר שוב לתפקיד ב-1820. העימות בין אלכסנדר המילטון וארון בר ב-1804 נקשר להערות שהעיר המילטון בביתו של טיילר באולבני, שהיו קשורות במכתב שכתב חתנו של טיילר, ד"ר צ'ארלס קופר (אנ'), שפורסם מאוחר יותר בעיתון שיצא לאור באולבני. טיילר היה אלקטור בבחירות לנשיאות ארצות הברית 1828, הוא הצביע בעד אנדרו ג'קסון והמועמד לסגן הנשיא ג'ון קלהון. טיילר נפטר ב-19 במרץ 1829 באולבני, ונקבר בכפר מנדס שבניו יורק (אנ'). מדיה וקבצים בנושא ג'ון טיילר בוויקישיתוף ג'ון טיילר, באתר "Find a Grave" (באנגלית)
זהבית בן הלל

זהבית בן הלל (נולדה ב-14 בפברואר 1971) היא דיפלומטית ישראלית המכהנת כשגרירת ישראל באוזבקיסטן וכשגרירה לא תושבת בטג'יקיסטן. בן הלל נולדה וגדלה בנס ציונה, למשפחה שהייתה מראשוני המושבה. למדה בתיכון חדש בתל אביב, ושירתה בצה"ל כמש"קית יח"צ באגף כח אדם של המטה הכללי. לאחר שחרורה למדה לתואר בוגר ביחסים בין-לאומיים באוניברסיטה העברית בירושלים, ובהמשך השלימה שם גם לימודיה לתואר המוסמך במכון ליהדות זמננו. בן הלל הצטרפה לקורס הצוערים של משרד החוץ לאחר סיום התואר הראשון, בשנת 1995. ב-1998 מונתה לסגנית השגריר בלימה, פרו, ובשנת 2000 לתפקיד סגנית הקונסול הכללי בטורונטו ומערב קנדה. בין השנים 2011–2014 שימשה יועצת פוליטית לנושאי פנים בשגרירות ישראל בברלין. ביולי 2020 מונתה על ידי שר החוץ גבי אשכנזי לכהן כשגרירת ישראל לאוזבקיסטן ושגרירה לא תושבת של ישראל לטג'קיסטן. היא הגישה את כתב האמנתה לנשיא אוזבקיסטן שבקט מירזייאיב באוקטובר 2020, ולנשיא טג'יקיסטן אמומלי רחמון במרץ 2022. בנוסף לשליחויות המדיניות מחוץ לישראל, בן הלל עמדה בראש דסק יפן של משרד החוץ, ושימשה בתפקידים שונים באגף לדיפלומטיה ציבורית, בין השאר כסגנית דובר המשרד וחברה בצוות "מיתוג ישראל" שעסק בחשיבה אסטרטגית במטרה לגבש מסגרת תדמיתית חדשה לישראל. במהלך כהונתה כשגרירה לקחה חלק פעיל במאבק על תנאי ההעסקה של הדיפלומטים הישראלים בחו״ל, בין השאר במחאה על דרישת משרד האוצר לדרוש מהדיפלומטים בחו"ל להשתתף בעלויות שיעורי שפה זרה. במאי 2022, לכבוד 30 שנה ליחסים דיפלומטיים בין ישראל לבין אוזבקיסטן, חנכה בן הלל בפארק הניצחון בטשקנט אנדרטת הוקרה לעם האוזבקי שקלט מאות אלפי פליטים יהודים שנמלטו לברית המועצות ממזרח אירופה בזמן מלחמת העולם השנייה. בן הלל היא אם יחידנית לבן. זהבית בן הלל, ברשת החברתית אקס (טוויטר) זהבית בן הלל, ברשת החברתית פייסבוק זהבית בן הלל, ברשת החברתית פייסבוק זהבית בן הלל, ברשת החברתית אקס (טוויטר) זהבית בן הלל נבחרה לשגרירת ישראל באוזבקיסטן, באתר www.myziona.co.il מינויים בשירות החוץ, החלטה מספר 233 של ממשלת ישראל השלושים וחמש, משנת 2020, באתר של משרד ראש הממשלה President Mirziyoyev accepts credentials of newly appointed ambassadors, Kun.uz (באנגלית) President Rahmon receives credentials of twelve newly appointed ambassadors | Tajikistan News ASIA-Plus, asiaplustj.info משרד החוץ: פרוייקט לאומי-'מיתוג ישראל', באתר www.zimet.co.il השגריר הבדואי הראשון של ישראל, באתר ערוץ 7, 5 ביולי 2020 נתנאל גאמס, "כמו ששוטר ישלם על תחמושת אימונים": במשרד החוץ נערכים לקרב על תנאיהם, באתר TheMarker‏, 8 בנובמבר 2021 Faygie Holt, New monument in Tashkent spotlights Uzbek role in saving Jews during Holocaust, JNS.org, ‏2022-06-01 (באנגלית אמריקאית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עיראק סווידאן

עיראק סווידאן (בערבית عراق سويدان) היה כפר ערבי בשפלה הדרומית, כ-11 קילומטרים ממזרח לאל-מג'דל (היום אשקלון), בסמוך לכביש פאלוג'ה - אל-מג'דל (היום כביש 35 בקטע מקריית גת לאשקלון), בגובה כ-100 מטר מעל פני הים. הכפר היה שייך לנפת עזה שבמחוז עזה. על פי סקר הכפרים שנערך בשנת 1945, שטחי אדמותיו היו 7,529 דונם והוא מנה 660 נפשות. בסמוך הקימה משטרת המנדט מצודה מדגם טגארט שנקראה על שם הכפר, משטרת עיראק סווידאן (כיום מצודת יואב). לפי תוכנית החלוקה נכלל הכפר בשטח שיועד להקמת מדינה ערבית. במלחמת העצמאות פלש צבא מצרים לכפר. ב-9 בנובמבר 1948, בעקבות כיבוש משטרת עיראק סווידאן במהלך מבצע שמונה, השתלטה חטיבה 8 על מרחב הכפר. משטרת עיראק סווידאן שכנה בחלקו המערבי של כיס פלוג'ה ועם נפילתה צומצם שטחו של הכיס למרחב הכפרים עיראק אל-מנשייה ופאלוג'ה. משטרת עיראק סווידאן מדיה וקבצים בנושא עיראק סווידאן בוויקישיתוף הדגל המצרי בעיראק סווידאן, קישור לסרטון וידאו של טל'ק נוה מונוסון מפה בהוצאת צבא בריטניה, 1918 עם סימון הכפר Arak Suweidan (גליון Falujeh), באתר הספרייה הלאומית, אוסף המפות ע"ש ערן לאור נגה קדמן, בצדי הדרך ובשולי התודעה, ספרי נובמבר, 2008, עמ' 152. יהודה ואלך, ...לא על מגש הכסף, הוצאת כרטא, ירושלים, 2000, עמ' 61. ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.